
คู่มือการให้บริการ : การลงทะเบียนและยื่นคำขอรับเงินเบี้ยความพิการ
หน่วยงานที่ให้บริการ : เทศบาลตำบลกันทรวิชัย  อำเภอกันทรวิชัย  จังหวัดมหาสารคาม

1. ชื่อกระบวนงาน :  การลงทะเบียนและยื่นคำขอรับเงินเบี้ยความพิการ
2. หน่วยงานที่ให้บริการ : เทศบาลตำบลกันทรวิชัย  อำเภอกันทรวิชัย  จังหวัดมหาสารคาม
3. ช่องทางให้บริการ 
     1)  สถานที่ให้บริการ : กองสวัสดิการสังคม  เทศบาลตำบลกันทรวิชัย  อำเภอกันทรวิชัย  จังหวัดมหาสารคาม
        โทร 043-789-105  
    2) ระยะเวลาเปิดให้บริการ : วันจันทร์ - วันศุกร์   เวลา  08.30 – 16.30  น. (มีพักเที่ยง)
			         (ยกเว้นวันหยุดที่ทางราชการกำหนด)
4. กฎหมายที่เกี่ยวข้อง : ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้ 
    คนพิการขององค์กรปกครองส่วนท้องถิ่น  พ.ศ. 2553 และที่แก้ไขเพิ่มเติม
5. หลักเกณฑ์  วิธีการ และเงื่อนไข
    หลักเกณฑ์ : ผู้มีสิทธิจะได้รับเงินเบี้ยความพิการ  ต้องมีคุณสมบัติและไม่มีลักษณะต้องห้าม  ดังต่อไปนี้  
1) มีสัญชาติไทย 
2) มีบัตรประจำตัวคนพิการ
3) มีภูมิลำเนาอยู่ในเขตพื้นที่องค์กรปกครองส่วนท้องถิ่นตามทะเบียนบ้าน
4) ไม่เป็นบุคคลอยู่ในสถานสงเคราะห์ของรัฐตามบัญชีรายชื่อที่ปลัดกระทรวงการพัฒนาสังคมและความมั่นคงของมนุษย์กำหนด
ในการลงทะเบียนและยื่นคำขอรับเงินเบี้ยความพิการ  คนพิการหรือผู้ดูแลคนพิการจะต้องแสดงความประสงค์ขอรับเงินเบี้ยความพิการโดยรับเงินสดด้วยตนเอง หรือโอนเงินเข้าบัญชีเงินฝากธนาคารในนามคนพิการหรือผู้ดูแลคนพิการ  ผู้แทนโดยชอบธรรม  ผู้พิทักษ์ ผู้อนุบาล แล้วแต่กรณี   
วิธีการ
1) คนพิการที่ได้จดทะเบียนคนพิการตามกฎหมายว่าด้วยการส่งเสริมคุณภาพชีวิตคนพิการหรือผู้ดูแลคนพิการ  ผู้แทนโดยชอบธรรม  ผู้พิทักษ์ ผู้อนุบาล แล้วแต่กรณี ลงทะเบียนและยื่นคำขอรับเงินเบี้ยความพิการตามแบบพร้อมเอกสารหลักฐานต่อองค์กรปกครองส่วนท้องถิ่น ณ สถานที่และระยะเวลาที่องค์กรปกครองส่วนท้องถิ่นกำหนด
2) กรณีคนพิการที่ได้รับเงินเบี้ยความพิการจากองค์กรปกครองส่วนท้องถิ่นในปีงบประมาณที่ผ่านมาให้ถือว่าเป็นผู้ได้ลงทะเบียนและยื่นคำขอรับเงินเบี้ยความพิการตามระเบียบแล้ว
3) กรณีคนพิการที่มีสิทธิได้รับเบี้ยความพิการได้ย้ายที่อยู่ และยังประสงค์จะรับเงินเบี้ยความพิการต้องไปลงทะเบียนและยื่นคำขอรับเงินเบี้ยความพิการต่อองค์กรปกครองส่วนท้องถิ่นแห่งใหม่ที่ตนย้ายไป

6. ขั้นตอน  ระยะเวลา  และส่วนงานที่รับผิดชอบ
 
	ที่
	ขั้นตอน
	รายละเอียด
	ระยะเวลา
	หน่วยงานที่รับผิดชอบ

	1
	การกรอกแบบฟอร์ม ยื่นเอกสารหลักฐาน  และตรวจสอบเอกสาร
	ผู้รับบริการกรอกแบบฟอร์มลงทะเบียนและยื่นคำขอรับเงินเบี้ยความพิการ พร้อมเอกสารหลักฐาน และเจ้าหน้าที่ตรวจสอบความถูกต้อง ครบถ้วนของแบบการลงทะเบียนและเอกสารประกอบ
	20 นาที
	กองสวัสดิการสังคม

	2.
	การพิจารณา
	ออกใบรับลงทะเบียนตามแบบยื่นคำขอรับเงินเบี้ยความพิการให้ผู้ขอลงทะเบียน
	10 นาที
	กองสวัสดิการสังคม



7.  เอกสารหลักฐานประกอบการยื่นคำขอ

	ที่
	รายการเอกสาร
	จำนวน
	หมายเหตุ

	1
	สำเนาบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ พร้อมรับรองสำเนาถูกต้อง
	1  ฉบับ
	

	2
	สำเนาทะเบียนบ้าน พร้อมรับรองสำเนาถูกต้อง
	1 ฉบับ
	

	3
	สำเนาสมุดบัญชีเงินฝากธนาคาร พร้อมรับรองสำเนาถูกต้อง 

	1 ฉบับ
	กรณีผู้ขอรับเงินเบี้ยความพิการประสงค์ขอรับเบี้ยความพิการโดยโอนเงินเข้าบัญชีเงินฝากธนาคาร

	4
	บัตรประจำตัวประชาชนหรือบัตรอื่นที่ออกโดยหน่วยงานของรัฐที่มีรูปถ่ายของผู้ดูแลคนพิการ ผู้แทนโดยชอบธรรม ผู้พิทักษ์ ผู้อนุบาลแล้วแต่กรณี พร้อมรับรองสำเนาถูกต้อง
	1 ฉบับ
	กรณีผู้ดูแลคนพิการ ผู้แทนโดยชอบธรรม             ผู้พิทักษ์ ผู้อนุบาลแล้วแต่กรณี ดำเนินการแทน

	5
	สำเนาทะเบียนบ้านของผู้ดูแลคนพิการ ผู้แทนโดยชอบธรรม ผู้พิทักษ์ ผู้อนุบาลแล้วแต่กรณี พร้อมรับรองสำเนาถูกต้อง
	1  ฉบับ
	กรณีผู้ดูแลคนพิการ ผู้แทนโดยชอบธรรม              ผู้ พิทักษ์ ผู้อนุบาลแล้วแต่กรณี ดำเนินการแทน

	6
	สมุดบัญชีเงินฝากธนาคารของผู้ดูแลคนพิการ ผู้แทนโดยชอบธรรม ผู้พิทักษ์ ผู้อนุบาลแล้วแต่กรณี พร้อมรับรองสำเนาถูกต้อง
	1  ฉบับ
	กรณีประสงค์รับเงินเบี้ยความพิการผ่านบัญชีเงินฝากธนาคารของผู้รับมอบอำนาจ



8.  ค่าธรรมเนียม :  ไม่มีค่าธรรมเนียม
3
แบบคำขอลงทะเบียนรับเงินเบี้ยความพิการ

